צבי הירש מסליאנסקי

צבי הירש מַסליַאנסקי (באנגלית: Tzvi Hirsch Masliansky; ג' בסיוון ה'תרט"ז, 6 ביוני 1856 - ה' בשבט ה'תש"ג, 11 בינואר 1943) היה דרשן יהודי מפורסם, שפעל באימפריה הרוסית ובארצות הברית. התפרסם בשל נאומיו הציוניים וכונה "המטיף הלאומי". נולד לחיים מסליאנסקי בעיר סלוצק שבפלך מינסק ברוסיה הלבנה. מגיל 12 למד במשך שנתיים בישיבת מיר. בהיותו בן 14 נפטר אביו. הוא נסע לפוריץ ולמד אצל הרב המקומי, ר' יחיאל מיכל וולפסון. אחרי תום לימודיו שימש כמורה לעברית ו"מגיד מישרים" בפינסק במשך 14 שנים. בשנת 1887 עבר ליקטרינוסלב וגר בה עד 1891. בשלב זה פגש בו משה לייב ליליינבלום, שעמד על כישרונו כמטיף ושידל אותו לנטוש את ההוראה ולהתמקד בתעמולה למען חובבי ציון. מסליאנסקי היה למגיד נודד ועבר בין ערי רוסיה כשהוא נושא את דרשותיו, שבהן עסק בעיקר בציונות ולאומיות יהודית. דרשותיו, שהקנו לו שם של דרשן ומטיף מן השורה הראשונה, נישאו בדרך כלל ביידיש (שפתם של יהודי האימפריה הרוסית) אך לעיתים גם בעברית. במסע דרשותיו ביקר באודסה ובערים גדולות אחרות, וב-1894 הגיע לאנגליה, שממנה היגר לארצות הברית כעבור שנה. בארצות הברית המשיך בתחילת דרכו במסעות נאומים, וב-1898 קיבל במה קבועה לנאום בה, במכון היהודי במזרח ברודוויי (אנ') שבמנהטן. הוא היה נושא נאום שבועי במכון מדי שבת לפני קהל המונים. בן-ציון אייזנשטט כתב עליו כי "ברא תקופה חדשה בדרוש". ב-1902 היה ממייסדי העיתון היהודי "די וועלט" בניו יורק, ושימש עורכו הראשון במשך כמה שנים. מלבד ספר הדרשות שהדפיס, "מאסליאנסקי'ס דרשות פיר שבתות וימים טובים" (1909), כונסו כתביו ודרשותיו לאחר מותו בשלושה כרכים בשם "כתבי מאסליאנסקי" (ניו יורק: היברו פאבלישינג קאמפאני, תרפ"ט, 1929). הספר כולל גם את "ספר הזכרונות והמסעות" שלו. צבי הירש מסליאנסקי נפטר בברוקלין והותיר אחריו את רעייתו, חמישה ילדים ונכדים. חתנו היה הסופר והביבליוגרף פנחס טורברג. על שמו רחוב בשכונת רמות בירושלים. אוסף על שמו שמור בספרייה הלאומית. היצהרי: ספר תולדות המטיף הלאמי: צבי הירש מאסליאנסקי, והרבה מכתבים, מאמרים, מליצות ושירים מאת אנשי השם, המספרים בשבחו ופעולתו על במות ישראל, יצא לאור על ידי מכבדיו ומוקיריו משה זאבלאצקי ויוסף מזל, מנצ'סטר: דפ' יוסף מזל, 1895. מדיה וקבצים בנושא צבי הירש מסליאנסקי בוויקישיתוף כתבי צבי הירש מסליאנסקי בפרויקט בן-יהודה בן-ציון אייזנשטט, ה"ר צבי הירש מסלאנסקי, דור רבניו וסופריו, תרנ"ה-תרס"ה, חלק ב, עמוד 30, באתר היברובוקס בן-ציון אייזנשטט, מאסליאנסקי, הרב צבי הירש, דור רבניו וסופריו, תרנ"ה-תרס"ה, חלק ה, עמודים 70–71, באתר היברובוקס "מַאסְלִיאַנְסְקִי, צבי הירש", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ו, עמוד 82, באתר היברובוקס הרמן רוזנטל ופיטר ווירניק, ‏"מסליאנסקי, צבי הירש בן חיים", במהדורת 1901–1906 של האנציקלופדיה היהודית (באנגלית) צביה נרדי, ביוגרפיה של צבי הירש מסליאנסקי, כתובה בידי נינתו, באתר היסטוריה יהודית של קליבלנד MASLIANSKY, ZVI HIRSCH, מתוך ה-Encyclopaedia Judaica Moshe D. Sherman, Orthodox Judaism in America: A Biographical Dictionary and Sourcebook עמודים 147–149 אבא הלל סילבר, ר' צבי הירש מסליאנסקי, באתר היסטוריה יהודית של קליבלנד צבי הירש מסליאנסקי, באתר WorldCat סט"א, ר' צבי הירש מסליאנסקי, דבר, 13 בינואר 1943 מכתביו מאסליאנסקי'ס דרשות: פיר שבתים און ימים־טובים, כרך ב', ניו יורק תרפ"ז, באתר אוצר החכמה ראובן בריינין (עורך), כתבי מאסליאנסקי ב: ספר ההטפה, ניו יורק תרפ"ט, באתר אוצר החכמה ראובן בריינין (עורך), כתבי מאסליאנסקי ג: ספר הזכרונות והמסעות, ניו יורק תרפ"ט, באתר אוצר החכמה צבי הירש מסלינסקי (1856-1943), דף שער בספרייה הלאומית צבי הירש מסליאנסקי, בלקסיקון הספרות העברית החדשה התאריך לפי מפעל הביבליוגרפיה העברית, שם צוינו תאריכים אחרים כשגויים. ארכיון אוסף צבי הירש מסלינסקי, בספרייה הלאומית